CELEX: 62006CO0415
Language: sl
Date: 2007-11-06 00:00:00
Title: Sklep Sodišča (osmi senat) z dne 6. novembra 2007.#Stahlwerk Ergste Westig GmbH proti Finanzamt Düsseldorf-Mettmann.#Predlog za sprejetje predhodne odločbe: Bundesfinanzhof - Nemčija.#Člen 104(3), prvi pododstavek, Poslovnika - Odgovor, na katerega je mogoče jasno sklepati iz sodne prakse - Prosti pretok kapitala - Davek na dohodek - Družba, ki ima stalne poslovne enote v tretji državi - Upoštevanje izgub teh poslovnih enot.#Zadeva C-415/06.

Sklep Sodišča (osmi senat) z dne 6. novembra 2007 – Stahlwerk Ergste Westig
      (Zadeva C‑415/06)
      „Člen 104(3), prvi pododstavek, Poslovnika – Odgovor, na katerega je mogoče jasno sklepati iz sodne prakse – Prosti pretok kapitala – Davek na dohodek – Družba, ki ima stalne poslovne enote v tretji državi – Upoštevanje izgub teh poslovnih enot“
      1.                     Vprašanja za predhodno odločanje – Odgovor, na katerega je mogoče jasno sklepati iz sodne prakse – Uporaba člena 104(3) Poslovnika
            (Poslovnik Sodišča, člen 104(3)) (Glej točki 9 in 10.)
      2.                     Prosto gibanje oseb – Svoboda ustanavljanja – Določbe Pogodbe – Področje uporabe (člena 43 ES in 56 ES) (Glej točke 14, 16,
            18 in 19 ter izrek.)
      Predmet 
      
         Predlog za sprejetje predhodne odločbe – Bundesfinanzhof – Razlaga členov 56 ES, 57(1) ES in 58 ES – Odbitek izgub iz poslovanja
                  stalne poslovne enote v tretji državi od obdavčljivega dobička – Zavrnitev odbitka na podlagi dvostranske konvencije o izogibanju
                  dvojnega obdavčevanja, sklenjene s to tretjo državo.
               
            Izrek 
      Nacionalni davčni sistem, v skladu s katerim družba s sedežem v državi članici pri ugotavljanju poslovnega izida ne sme odbiti
         izgub, nastalih v poslovni enoti s sedežem v tretji državi, odločilno vpliva na uresničevanje svobode ustanavljanja v smislu
         členov od 43 ES do 48 ES. Na te določbe se v primeru take poslovne enote s sedežem v tretji državi ni mogoče sklicevati.